ავტომობილების გამქირავებელი ცენტრი აქირავებს სხვადასხვა კლასის ავტომობილებს (შესაძლებელია მძღოლითაც). ცენტრში არსებობს სხვადასხვა ტიპის (ურთიერთ გამომრიცხავი) თანამდებობის თანამშრომელი: ტექნიკოსი, მძღოლი, ადმინისტრაცია. ერთი კლასის ავტომობილს ჰყავს ტექნიკურ გამართულობაზე პასუხისმგებელი ერთი თანამშრომელი. ერთი თანამშრომელი შეიძლება მართავდეს სხვადასხვა ავტომობილს (სხვადასხვა დროს). ყოველ კლიენტს შეუძლია იქირაოს რამოდენიმე ავტომობილი.

ცენტრის მფლობელს სურს ჰქონდეს ინფორმაცია:

ყოველი ავტომობილის შესახებ: მარკა, მოდელი, კლასი, ფერი, სახელმწიფო ნომერი, ქირის საფასური, პასუხისმგებელი თანამშრომელი.

თანამშრომლის შესახებ: ვინაობა, მისამართი, ტელეფონი, თუ მძღოლია - მართვის მოწმობის ნომერი, კატეგორია, რომელ მანქანას მოემსახურა, როდის; თუ ტექნიკოსია - კვალიფიკაცია, გამოცდილება, რომელ მანქანაზეა პასუხისმგებელი (თუ ეს მის მოვალეობაში შედის), თუ ადმინისტრაციაა - თანამდებობა, განათლება;

კლიენტის შესახებ: ვინაობა, მისამართი, ტელეფონი, რომელი მანქანა იქირავა, როდის, მომსახურების თანხა.

შეკვეთის შესახებ: კლიენტი, მანქანა, თანამშრომელი (მძღოლი), შეკვეთის თარიღი, ქირის ხანგრძლივობა, შეკვეთის ფასი.